S-492/2016

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 9. ágúst 2016, á hendur T-kk-þgf H-kk-þgf G-kk-þgf, kennitala 000000-0000, Reyrengi 4, Reykjavík, fyrir fjársvik með því að hafa, á tímabilinu 16. apríl – 28. ágúst 2014, í alls 25 skipti, svikið út vörur, samtals að andvirði 173.213 krónur, í þjónustustöðvum Olíuverslunar Íslands hf., kennitala 000000-0000, víða um land, með því að blekkja starfsmenn þar til að skuldfæra andvirði varanna án heimildar, á viðskiptareikning A, kennitala 000000-0000, og kvittað sjálfur undir reikninga vegna viðskiptanna.

Tilvik Dags. Vettvangur reikningur nr. Fjárhæð

1. 16.04.2014 Olís Langatanga 547491 kr. 12.911

2. 19.04.2014 Olís Húsavík 5505166 kr. 11.565

3. 20.04.2014 Olís Akureyri 5516944 kr. 6.017

4. 21.04.2014 Olís Sæbraut 5530393 kr. 11.589

5. 24.04.2014 Olís Gullinbrú 5602023 kr. 5.813

6. 24.04.2014 Olís Gullinbrú 5582012 kr. 7.044

7. 28.04.2014 Olís Gullinbrú 5670193 kr. 3.810

8. 18.04.2014 Olís Norðlingaholti 6034918 kr. 8.642

9. 19.05.2014 Olís Gullinbrú 6052492 kr. 11.430

10. 22.05.2014 Olís Gullinbrú 6105013 kr. 9.635

11. 23.05.2014 Olís Gullinbrú 6124852 kr. 3.810

12. 26.05.2014 Olís Gullinbrú 6191119 kr. 5.918

13. 26.07.2014 Olís Gullinbrú 7435017 kr. 2.530

14. 26.07.2014 Olís Gullinbrú 7435016 kr. 5.870

15. 27.07.2014 Olís Sæbraut 7459359 kr. 9.394

16. 29.07.2014 Olís Gullinbrú 7507942 kr. 6.363

17. 03.08.2014 Olís Dalvík 7610539 kr. 4.917

18. 04.08.2014 Olís Húsavík 7628491 kr. 4.523

19. 05.08.2014 Olís Akureyri 7647921 kr. 4.725

20. 06.08.2014 Olís Borgarnesi 7661486 kr. 9.635

21. 10.08.2014 Olís Klöpp 7760305 kr. 2.530

22. 25.08.2014 Olís Gullinbrú 8062128 kr. 5.060

23. 26.08.2014 Olís Mjódd 8088558 kr. 6.742

24. 26.08.2014 Olís Gullinbrú 8086469 kr. 6.415

25. 28.08.2014 Olís Gullinbrú 8110321 kr. 6.325

Samtals: kr. 173.213

Telst þessi háttsemi varða við 248. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Einkaréttarkröfur:

B, kennitala 000000-0000, gerir, f.h. Olíuverslunar Íslands hf., kennitala 000000-0000, kröfu um að ákærða verði gert að greiða Olíuverslun Íslands hf. 173.213 krónur, auk vaxta samkvæmt 1. mgr. 8. gr. laga nr. 38/2001 um vexti og verðtryggingu, frá tjónsdögum þar til mánuður er liðinn frá birtingu kröfunnar, en síðan með dráttarvöxtum samkvæmt 1. mgr. 6. gr., sbr. 9. gr. sömu laga, frá þeim degi til greiðsludags.

Ákærði krefst vægustu refsingar sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæðis í ákæru. Þá viðurkennir ákærði bótaskyldu sína gagnvart bótakrefjanda.

Ákærði er fæddur í apríl 1954. Samkvæmt framlögðu sakavottorði, dagsettu 2. ágúst 2016, hefur ákærði ekki áður verið fundinn sekur um refsiverða háttsemi. Með hliðsjón af sakarefni þessa máls þykir refsing ákærða hæfilega ákveðin fangelsi í þrjátíu daga en fresta skal fullnustu refsingarinnar og falli hún niður að liðnum tveimur árum, frá uppkvaðningu dóms þessa að telja, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði greiði Olíuverslun Íslands hf. 173.213 krónur, auk vaxta, sem í dómsorði greinir. Eins og krafan er sett fram í ákæru, án sundurliðunar, verða vextir, samkvæmt 1. mgr. 8. gr. laga nr. 38/2001, dæmdir af heildarfjárhæð kröfunnar, 173.213 krónum, frá 28. ágúst 2014, síðasta úttektardegi samkvæmt ákæru, þar til mánuður er liðinn frá birtingu kröfunnar, 4. júní 2015.

Sakarkostnað leiddi ekki af málinu.

Af hálfu ákæruvaldsins flutti málið E-kvk-nf H-kvk-nf fulltrúi.

V-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, T-kk-nf H-kk-nf G-kk-nf, sæti fangelsi í þrjátíu daga en fresta skal fullnustu refsingarinnar og falli hún niður að liðnum tveimur árum, frá uppkvaðningu dóms þessa að telja, haldi ákærði almennt skilorð 57. gr. laga nr. 19/1940.

Ákærði greiði Olíuverslun Íslands hf. 173.213 krónur, auk vaxta samkvæmt 1. mgr. 8. gr. laga nr. 38/2001 um vexti og verðtryggingu, frá 28. ágúst 2014 til 4. júní 2015, og með dráttarvöxtum samkvæmt 1. mgr. 6. gr., sbr. 9. gr. sömu laga, frá 4. júní 2015 til greiðsludags.

V-kvk-nf S-kvk-nf